text: sunqu, mana panta. Hinam kanan, hinam rurukunan. Ichaqa, runa manam chaymi ninchu, manam chayta riqsiyta munanchu, allin sunqu kawsananpaq, allin ruraywan purinanpaq, chayhinamanta kusi kawsay tarinanpaq. Chiqniqnintam runa wayllun, munaqnintam yanqa chiqnin chiqnikuspam. Kaymi, kaymi aychanchikpi wiñay qurpa. Kaymi sunqunchikpi yana llanthu, ñawsa kaywan k'anchayta pakaykun, aswan aswan khuyananchik. Q'uriqhasqu: Haku, hanqa, ripusun wawqinchikman. Ch'isiyanñam, kaypi kanchik, imanchiktam mikhusun? Imanchikpim puñusun? Qurich'uspi: Allintañam watun sunquy tuychikapi, manapunim chaskiwachwanchu amaru sunqu Q'intiqa. Ancha misk'i ch'unqasqanmi hayaqi sunqunpi puqun millayta, chaymi phusuquyan q'uymispam. Chaymi churan phiñata, awqa millay kananpaq. Yanqapunim kutichwan. Ch'ikikuymi paypi miran apuskachawan. Map'a millaymi ñawinpi tutayan. Manañam riqsiwachwanchu. Q'uriqhasqu: Haku, hina kutipusun, qasa wayram atiwachwan, suq'a phirum khipuwachwan, Pachamamam hap'iwachwan, awkikunam phiñakunman. K'ita sallqa tukuptinchik, usqullukunam mikhuwachwan, chawpi tutap llanthullanpi purimuspa. Qurich'uspi: Hinatapas riysisqayki kasqan chaki kutimunanchikpaq, aswan waqaq, aswan muchuq, wichay uray kuti t'ikraq. Los dos chicos: Wawqichalláy, sunquchalláy, urpichalláy, quri t'ika, quri puytu, quri kitu, rawraq lliplli puka umiña, rankhi rankhi sansaq q'iqma, misa awaq suni chukcha, ñukñu simi, kawsaq pukyu, misk'iy misk'iy qispi unu, inkillkunapi, pawqarkunapi aswan ch'ikllusqa, aswan wayllusqa sumaq t'ika, qanturwalla, qammi kanki mukmurichkaq puqpukilla, llanllarichkaq waqankilla, rawrarichkaq llamp'u achanqaray, mañakuykikum khuyayniykita kay usuri wakchallaykipaq. Punku qhipallaykipi qurpanchawayku. Qunqur chaki wiqi ñawim mañakuykiku kay samita, kay kusita. Kichaykuway punkuykita. T'ipkallasaqñam ch'akiypi, wañullasaqñam yarqaypi, intip kankasqan, chirip atisqan. Q'umirq'inti: (Sale y los bota miserablemente.) Imamanmi ñakay wiqi aysaq millay millay haq'arwitukuna hamuwankichik, wasiy punku qhinchachaq? Karunchakuychik kaymanta. Mana chayri wank'iykichikmi makiypi, ñak'aspam rurasaq kay kayllapi muyunkichik chayqa. Se cierra el telón y aparecen en el campo al pie de un árbol. 506 Qosqo qhechwasimipi akllasqa rimaykuna